b'\n_START_ARTICLE_\nEvgen Car\n_START_SECTION_\n\xc5\xbdivljenjepis\n_START_PARAGRAPH_\nPo kon\xc4\x8dani osnovni \xc5\xa1oli in gimnaziji v Murski Soboti se je v Ljubljani vpisal na AGRFT in jo leta 1967 uspe\xc5\xa1no kon\xc4\x8dal. V slovenskih gledali\xc5\xa1\xc4\x8dih se je profiliral kot igralec, ki mu gledali\xc5\xa1ka kritika priznava prefinjen ob\xc4\x8dutek za oblikovanje komi\xc4\x8dnih zna\xc4\x8dajev in v upodabljanju likov posebno \xc4\x8dlove\xc5\xa1ko toplino in mehkobo. V letih 1968 - 1979 je bil \xc4\x8dlan ansambla SNG Maribor, od leta 1980 naprej pa \xc4\x8dlan Mestnega gledali\xc5\xa1\xc4\x8da ljubljanskega. Gostoval je tudi v Slovenskem mladinskem gledali\xc5\xa1\xc4\x8du, Eksperimentalnem gledali\xc5\xa1\xc4\x8du Glej, Drami SNG v Ljubljani in Pre\xc5\xa1ernovem gledali\xc5\xa1\xc4\x8du v Kranju.'